מנאמה היא המוקד של כלכלת בחריין. אף על פי שחשיבות הנפט ירדה בשנים האחרונות עקב כילוי המאגרים וצמיחת תעשיות אחרות, היא עדיין המנוע העיקרי בכלכלה המקומית. תעשיות כבדות (כדוגמת התכת אלומיניום ותיקון ספינות), בנקאות ושירותים פיננסיים ותיירות הם ענפים כלכליים שצמחו לאחרונה. כמה חברות רב לאומיות מחזיקות משרדים ומתקנים במנאמה ומחוצה לה. התעשייה המרכזית במנאמה עצמה היא השירותים הפיננסיים עם למעלה ממאתיים מכונים פיננסיים ובנקים במחוז העסקים המרכזי ובאזור הדיפלומטי של העיר. מנאמה היא בסיס פיננסי של אזור המפרץ הפרסי ומרכז של בנקאות אסלאמית.
בעיר ממוקמים מספר מרכזי קניות גדולים. בקניון Seef Mall מבקרים כ-25 אלף לקוחות ביום.
תחבורה.
את מנאמה משרת נמל התעופה הבינלאומי בחריין המצוי על האי אל-מוחרק והמחובר בגשר למנאמה. הנמל נמצא במרחק מוערך של 7 קילומטרים מאזור העסקים של העיר. מיקומו האסטרטגי של הנמל, בין השווקים הגדולים של המפרץ הפרסי בערב הסעודית ואיראן, הפכוהו לאחד הגדולים באזור והוא מקושר ליעדים בינלאומיים חשובים באירופה, אסיה, אפריקה וצפון אמריקה.
חינוך.
במנאמה יש מבחר גדול של אוניברסיטאות, קולג'ים ובתי ספר. ביניהם אוניברסיטת המפרץ הערבי, האוניברסיטה הערבית הפתוחה, אוניברסיטת דלמון ועוד.
שלטון.
אל-מנאמה הייתה אחת משתים-עשרה המועצות האזוריות של בחריין, וכיום, בעקבות חלוקה מחדש של הממלכה שנעשתה ב-2002, היא ב"אזור הממשל" של הבירה.
תרבות.
בשנת 1988 נפתח בעיר המוזיאון הלאומי של בחריין הכולל ממצאים ארכאולוגיים ואתנוגרפיים מהאי כולל ממצאים מתרבות דילמון.
מכבי צעיר
כלכלת מדינת ישראל
אוכלוסית מדינת ישראל
הנדל
הנדל שם פרטי ושם משפחה בשפה הגרמנית שפירושו "מסחר". קיים גם בקרב יהודים אשכנזים.
סרטי הנפשה
אגיס השני
אגיס השני (ביוונית: Ἄγις) מלך ספרטה, בנו של ארכידמוס השני ואחיו למחצה של אגסילאוס השני מבית המלוכה האוריפונטידי. אגיס השני עלה לשלטון לאחר מות אביו, ב-427 לפני הספירה לערך, והיה למפקד הצבאי העליון של ספרטה. עם פרוץ המלחמה הפלופונסית הוביל אגיס את הפלישה לאטיקה. בשנת 425 לפנה"ס, ניצח את אתונה ואת שאר בנות הליגה האטית-דלית בקרב ליד מנטיאנה, והבטיח את שלטון ספרטה בפלופונסוס לזמן מה.
לאחר חתימת הסכם ניקיאס בין ספרטה לאתונה בשנת 421 לפנה"ס, הסכם שהביא לסיום את מחציתה הראשונה של המלחמה הפלופונסית, פעל אגיס נגד ארגוס אך נאלץ להסיג את כוחותיו למרות שניצחונו היה קרוב.
ב-413 לפני הספירה הוא כבש את דקלאה שבאטיקה, והפך אותה לבסיסו כנגד אתונה עד לסוף המלחמה.
ממשיכו היה אגסילאוס השני.
משוואות קושי רימן
אגיס השלישי
אגיס השלישי (Agis III) היה מלך ספרטה מ-2 באוגוסט 338 לפנה"ס עד 331 לפנה"ס. אגיס השלישי היה צאצא לשושלת האוריפונטידית, נלחם כנגד אלכסנדר מוקדון וקיבל עזרה מאנשי פלופונסוס וממלכת פרס.
אגיס נחל ניצחון מוחץ על הצבא המקדוני בפלופונסוס בהנהגת כוראגוס. למרות העזרה הוא הובס על ידי אנטיפטרוס בקרב מגלופוליס, ושם נהרג.
המכשפות
המכשפות היא להקת רוק ישראלית משפיעה, שפעלה במהלך שנות התשעים. הלהקה הוקמה ב-1992 והתפרקה ב-1997 לאחר מות הסולנית ענבל פרלמוטר בתאונת דרכים. נחשבת לאחת מלהקות הרוק החשובות שפעלו בישראל. בשנת 2012 הלהקה חזרה לפעול, בהרכב שונה, תחת השם המחשפות.
היסטוריה.
הלהקה החלה להופיע במועדונים בישראל בסוף שנת 1992 ותחילת הצלחתה הייתה בפסטיבל עין גב שהתקיים בכנרת ב-1993. הלהקה הופיעה בגרסת פאנק לשירו של מרדכי הוניג "קסם על ים כנרת", והפתיעה את המנחה, נעמי שמר, שהגיבה בהומור: "היהפוך כושי עורו? יהפוך גם יהפוך רבותי!". גרסה זו הוקלטה באפריל של אותה השנה ויצאה בתקליט שדרים, שפרלמוטר ציירה את עטיפתו.
בתחילת 1994 הוקלט אלבומה הראשון של המכשפות, "עד העונג הבא". ענבל פרלמוטר כתבה והלחינה את כל השירים, פרט ל"ציפור" (כתבה יעל כהן) ול"מתח מיני" (כתבה יפעת נץ) ובעיבוד והפקה מוזיקלית של קורין אלאל, יצרה הלהקה אלבום רוק נשי אנרגטי. האלבום זכה להצלחה רבה ואף זכה בתקליט זהב. אחרי הוצאת האלבום הופיעה הלהקה בעשרות הופעות ומועדונים, חלקן בימי שישי ב-13 בחודש תחת הכותרת "ליל המכשפות", ועם זמרות אורחות, קורין אלאל, אלונה דניאל ודנה ברגר. בשנת 2018 זכה האלבום במקום השני במצעד האלבומים הנשיים הגדולים בישראל שנערך באתר וואלה.
במרץ-אפריל 1995 הלהקה הקליטה את אלבומה השני, "זמנים מוזרים", הפעם בעיבודים והפקה של הלהקה. פרט ל"מרדף לא ידוע", שאת מילותיו כתבה כהן, פרלמוטר כתבה והלחינה את שירי האלבום שלחלקם אף צולמו קליפים בפריז. האלבום זכה לפחות הצלחה ותשומת לב מקודמו, אך עם הזמן שירי האלבום התקבלו וכיום שני האלבומים נחשבים לתור הזהב של הלהקה.
המכשפות המשיכו להופיע בתדירות גבוהה, בין השאר במופע בקיסריה, כחימום להופעתה של ביורק, וב"אמפי ווהל" עם אוהד נהרין.
באפריל 1996 יצא מיני-אלבום בשם "המכשפות מתכסות" ובו כל גרסאות הכיסוי שהקליטה הלהקה מתחילת דרכה, ובשיתוף פעולה עם אמנים אחרים - קורין אלאל, אלונה דניאל, וניק קייב שהקליט עם הלהקה את שירו "Shivers" בזמן שהותו בארץ לשם הופעה. הקלטה זו היוותה אירוע חשוב במוזיקה הישראלית. בנוסף יואב קוטנר הופיע בתקליט בשיר סמוי. הלהקה רצתה להוסיף את השיר "Sweet Dreams", אך הוצאתו נאסרה על ידי אנני לנוקס מיוריתמיקס. פרלמוטר, כמחאה, הפיצה את השיר בקלטת מחתרתית שהיא עיצבה את עטיפתה וכתבה בה: "חרא זכויות", משפט שעורר סערה רבה.
אחרי הוצאת האלבום הלכה פעילות הלהקה ונמוגה, ללא הודעה רשמית על פירוק. ההופעה האחרונה של הלהקה התקיימה בספטמבר 1996. ב-2 באוקטובר 1997 תוכננה הופעת קאמבק של המכשפות במועדון הלוגוס, אך יום לפני ההופעה, פרלמוטר סטתה עם מכוניתה, פגעה במבנה אשקובית במחלף ראשון לציון ונהרגה במקום.
לאחר מותה של ענבל פרלמוטר.
בשנת 1999 יצא האלבום המכשפות - האוסף הכפול, ובו דיסק אחד עם מיטב להיטיהן (17 שירים ושני קליפים) ודיסק שני עם הקלטות מהופעות (13 שירים וקליפ אחד).
בשנת 2004 החלו יפעת נץ, יעל כהן וליעד שר (חברתה של יעל כהן ללהקתה הנוכחית ליידיD) במופע מחווה למכשפות שנקרא "שני שלישים מכשפות ושליש". המופע סיפר את סיפורה של הלהקה מרגע הקמתה ועד סופה הכואב, והורכב משלושה חלקים. החלק הראשון הוא שילוב של שירים וטקסטים, וכלל בתוכו עשרה שירים נבחרים של המכשפות וקטעי משחק שתיארו דיאלוגים בין ענבל וחברותיה ללהקה. בחלק השני של המופע הוקרן סרט של עשר דקות על המכשפות שכלל ראיונות וקטעים מהופעותיהן. החלק השלישי הציג המשכיות, ובו עלו יעל ויפעת לארבעה שירים, כל אחת עם להקתה. המופע הסתיים עם השמעת שיר של ענבל.
בשנת עלייתו נכלל המופע בסל התרבות של משרד החינוך והוצג בבתי ספר רבים ברחבי הארץ. זאת עקב המסרים החדים שכלל נגד תאונות דרכים ושימוש בסמים. ב-2005 נפתח המופע גם לקהל הרחב.
בשנת 2012 הלהקה חזרה לפעול כרביעייה שכוללת את מלי שלום, ליעד שר, יפעת נץ ויעל כהן, תחת השם החדש והסמלי המחשפות. בשם זה הוחלפה האות כ' באות ח', כדי להדגיש שפרלמוטר היא החברה החסרה בהרכב. הרביעייה, הוציאה לרדיו שני שירים: גרסה חדשה ל"עד העונג הבא" ושיר חדש ששמו "לגעת בשמיים".
בתחילת 2013 קרן ברנר הצטרפה כגיטריסטית הלהקה במקומה של ליעד שר.
באותה שנה הופק פרק בסדרה התיעודית "האלבומים" בעריכת יואב קוטנר ובבימוי אסף אמיר שהתמקד בהפקת אלבום הבכורה של הלהקה. הפרק שודר לראשונה בערוץ 8 בדצמבר אותה שנה.
בשלהי 2013 הצטרפה חן יאני כסולנית הלהקה, היא החליפה בתפקיד את מלי שלום. "המחשפות" מקליטות שירים חדשים בהפקתה המוזיקלית של קורין אלאל.
מקס שמלינג
מקס שמלינג (28 בספטמבר 1905 - 2 בפברואר 2005) היה מתאגרף גרמני, ואלוף העולם באיגרוף במשקל כבד.
שמלינג נולד בעיירה לוּקוֹ (Luckow), כ-150 ק"מ מברלין. בילדותו ראה סרט על איגרוף, שגרם לו להתעניין בספורט זה. הוא זכה במספר תחרויות בגרמניה והפך למתאגרף מקצועי. ב-12 ביוני 1930 זכה שמלינג בתואר אלוף העולם באיגרוף במשקל כבד, הגרמני והאירופי הראשון שזכה בתואר, לאחר שבקרב האיגרוף מול ג'ק שארקי נפסל שארקי בסיבוב הרביעי משום שהכה את שמלינג מתחת לחגורה. שנתיים מאוחר יותר הפסיד שמלינג את התואר לשארקי בקרב שנוי במחלוקת. הוא המשיך והפסיד גם למתאגרפים מקס בר וסטיב המאס, אך התאושש וחזר למרכז הזירה באחד הקרבות הגדולים בהיסטוריה ב-9 ביוני 1936 כשהתמודד מול ג'ו לואיס.
היריבות עם ג'ו לואיס.
לקרב הגיע לואיס עם 27 ניצחונות וללא הפסד. הקרב נמשך 12 סיבובים ובסיבוב ה-12 ניצח שמלינג את לואיס בנוק-אאוט. הניצחון נחשב על ידי המשטר הנאצי כהוכחה לעליונות הגזע הארי, ושמלינג זכה לברכה מידי היטלר והוזמן לפגישה עמו.
ב-22 ביוני 1938 נערך ב"יאנקי סטדיום" הקרב החוזר בין שמלינג ללואיס. ברקע נשמעו קריאות "להחרים את הנאצי", והקרב הוצג כמאבק בין כוחות הטוב לכוחות הרשע. נשיא ארצות הברית פרנקלין דלאנו רוזוולט אף זימן את לואיס לבית הלבן לפני הקרב. הקרב עצמו היה קצר: לואיס הפיל את שמלינג ארבע פעמים במהלך הסיבוב הראשון וניצח בנוק-אאוט לאחר שתי דקות וארבע שניות.
שמלינג נזכר בשנת 1975 בקרב ואמר:
שמלינג ולואיס הפכו לחברים טובים אחרי הקרבות, שמלינג אף מימן ללואיס את התרופות להן נזקק בימיו האחרונים ומימן את הוצאות הלוויה והקבורה של לואיס.
יחסו למשטר הנאצי.